
Κ. Καλογερόπουλος, Δρ. Πανεπιστηµίου Αιγαίου: 
Αυρςιγαοϊ 


(οπεοερῖμαΙΙγ, ἴπθ ἴθγπι ρωγσαϊἴίοη οἱ (αἰῃαισίς ἰς ἀθῆπθά ας ἴπε γοασπιρίίοη οἵἳ ἴπς ΠµΠΙαη 5ου 
{Γοπη ἱπηαϊῖθ οἱ αεαμµίγθα δἰαπιθηῖς, νυΠίοΠ Πίπας: ἰῖς Ώαίαηοθα Γμποῖίοη. [ἴ ἶς α ρωγΙ[γίηρ ῥργοςθςς ἰη 
ἴῖς Παϊιμίθ, ἵπ ννΠἰεΏ ἵπεα 5ου] «8η ροαῖ γα οἳ ἴπε µΠηθΟθςςΞ8ΓΥ θἰεοπιεῃπῖὶς ἰί Πας αοαμίγθαά ννη]]6 
ροεγ[οΓπιἰηρ ἵῖς {μποῖῖοης. Ιἴ ννας αἰςο ΠθΟθςς8ΗΥ ΤΟ: ἴπΠα δηίΓαηςε ἴο ἴμς απεϊθεηῖ Ππηγςϊςθγϊςς, ννΠΙΕ[ῃ 
αἴπιθα αἲ ἴπε μπίοη οἵ ἴῃθ 5ου νν!ἴῃ ἴπα αἰνίης ασρθοῖ οἵ οχἰςίθηςθ. 


Εννοιολογικά ο όρος κάθαρση προσδιορίζεται ὧς απολύτρωση της ανθρώπινης ψυχής από 
εγγενή ή επίκτητα στοιχεία, που εμποδίζουν την ισορροπημένη λειτουργία της. Είναι µια 
εξαγνιστική στη Φύση της διαδικασία, κατά την οποία η ψυχή µπορεί να απαλλαγεί απὀ τα 
περιττά στοιχεία που απέκτησε επιτελώντας τις λειτουργίες της (Καπρούλιας, 2008, 41). ηταν, 
επίσης, απαραίτητη για την εισδοχή στα αρχαία μυστήρια, που είχαν στόχο την ένωση της 
ψυχής µε την θεία όψη της ύπαρξης. 


Ο όρος στην αρχαιοελληνική γραμματεία 


Ο ὀρος κάθαρση απαντάται στο σύνολο σχεδὀν της αρχαιοελληνικής γραμματείας. Στην 
οµηρική κοινωνία η Φωτιά και το θειάφι είναι θεραπευτικά Φυσικά στοιχεία, που 
απαλλάσσουν και εξαγνίζουν την ψυχή και τον χώρο από τους ρύπους που φέρνει η τριβή µε 
την καθημερινότητα (Οµήρου, Οδύσσεια, Χ΄, 481-482). Με καθαρτήριες πράξεις όπως είναι ο 
όρκος, η προσευχή, η σπονδή και η θυσία είναι δυνατόν να εναρμονιστούν οι σχέσεις θεών και 
ανθρώπων (Οµήρου |λιάδα, Ι΄ 495-497). Η ίδια περίπου άποψη απαντάται και στον Ησίοδο, 
που θεωρεί µεν καθαρτήρια διαδικασία την θυσία για την ανθρώπινη αδικία, αλλά θεωρεί πως 
η συµµετοχή σε µια τέτοια µυστηριακή πράξη απαιτεί καθαρµό (Ησίοδου, Έργα και Ημέραι, 
333-337). 


Οι Ορφικοί µε τη σειρά τους θεωρούν πως η συµµετοχή στις οργιαστικές µυστηριακές τελετές 
ήταν συµµετοχή σε καθαρτήρια διαδικασία, που έφερνε την ανακούφιση της ύπαρξης από τον 
τροχό της γένεση (Βιιπεῖ, 1958, 97). Για να επιζήσει η Ψυχή, σύμφωνα µε την ορφική 
παράδοση, χρειάζεται να διατηρείται αγνή µε καθαρτήριες διαδικασίες (ΚΙΓΚ κ.ά. 1998, 37-38). 
Είναι ο μοναδικός τρόπος για να επιτύχει την απόλυτη καθαρότητα που θα την οδηγήσει στην 
ένωση µε το θείο. Η θεία παρέμβαση στη διαδικασία της κάθαρσης προσωποποιείται στους 
Ορφικούς µε την παρουσία του Δία ως άφθαρτης και καθάρσιας θεότητας, που έχει την 
δυνατότητα να λυτρώνει µε τις παρεμβάσεις του τα ανθρώπινα πλάσματα (Ορφικοί 
Ύμνοι, Διός, 1-9). 


Οι προσωκρατικοί Φιλόσοφοι και ιδιαίτερα ο Αναξίμανδρος θεωρεί ως καθαρµό την 
αποκατάσταση της ισορροπίας μεταξύ των ουσιών, δηλαδή αναίρεση των ζημιών που έχει 
προκαλέσει η µία ουσία στην άλλη (ΚίΓΚ κ.ά., 1998, 123-124). Οι Πυθαγόρειοι στη συνέχεια, 
υιοθετώντας τους Ορφικούς,͵, θεωρούν αναγκαιότητα την διαδικασία του εξαγνισμού, 
προκειµένου να οδηγηθεί η ανθρώπινη ύπαρξη στην απόλυτη καθαρότητα. Η κάθαρση στους 
Πυθαγόρειους προσέλαβε τελετουργικό, μουσικό, ποιητικό, ιατρικὀ και Φιλοσοφικό 
χαρακτήρα (αμϊμής 1993, 43) και ήταν η απαραίτητη διαδικασία για την κατάκτηση της 

αλήθειας (Μοιγε|αῖος 1974, 137). Η κάθαρση για τον Ηράκλειτο είναι διαδικασία θεραπείας, 
που θεραπεύει την ψυχή απότις ασθένειες και τα δεινά και εξασφαλίζεται µέσω της άσκησης, 
της γνώσης, της αυτογνωσίας και της Φρόνησης, ενώ η καθαρότητα της ανθρώπινης ψυχής 
σχετίζεται µε την εγκατάλειψη του σώματος (Αξελός 1976, 244-245) και την επάνοδο στην 
ενιαία -συλλογική µε σύγχρονους όρους- ψυχή του σύμπαντος. 


Για τον Παρμενίδη, η καθαρότητα είναι το τέλος µιας εξαγνιστικής πορείας προς την αλήθεια, 
το απόλυτο ή όντως ον όπως αναφέρεται στη Φιλοσοφία και η ψυχή αναγνωρίζεται ως άυλο 
αντίστοιχο του σώματος, όπως και στον Εµπεδοκλή (Ποαάος, 1956, 138). Ιδιαίτερα στον 
Εμπεδοκλή η πορείατης µετενσάρκωσης της ψυχής διέρχεται απὀ την βάσανοτου εξαγνισμού, 
προκειµένου να απομακρυνθεί απὀ τα πάθη και να εδραιώσει την ὐπαρξή της στο βασίλειο 
των θεών. Εκτός απὀ την κάθαρση, που έρχεται µέσω της µετενσάρκωσης, ο Φιλόσοφος 
προτείνει πρακτικούς τρόπους εξαγνισμού, όπως είναι η αποχή απὀ την κρεοφαγία και τις 
αιματηρές θυσίες (ΖεἰεΓπῃ δι Νοςίιε 1990, 74). 


Ο Αναξαγόρας µε την σειρά του θεωρεί πως η κάθαρση είναι µια αέναη διαδικασία που οδηγεί 
εξελικτικά απὀ το ένα οντολογικό πεδίο στο άλλο (Βέικος, 1995, σ. 188), ενώ ο Δημόκριτος την 
ορίζει ως αποκάθαρση, δηλαδή αποφυγή των ανθρώπινων παθών για την επίτευξη της 
ανθρώπινης ευδαιµονίας (Πἱεἰς δι ΚΓαηΖζ 1903, 365-472). Ο Σωκράτης, όπως τουλάχιστον τον 
παρουσιάζει ο Πλάτωνας, αναγνωρίζει ότι οι άνθρωποι οφείλουν να απαλλαγούν απὀ την 
Φαυλότητά τους, για να γίνουν δεκτοί σε έναν τόπο εξαγνισµένο, κεκαθαρµένο απὀ πάθη. Ο 
Φιλόσοφος αναφέρει πως η κάθαρση και οι καθαρµοί μπορούν να επιτευχθούν µέσω της 
µύησης στα μυστήρια, µέσω της µαντικής και µέσω της ιατρικής. Η ιατρική Φροντίζει για την 
καθαρότητα του σώματος, ενώ η μύηση και η µαντική φροντίζουν για την καθαρότητα της 
Ψυχής (Πλάτων, Κρατύλος, 405 α8-Ρ4). 


Ο Πλάτων στο Φαίδων, αναφέρει πως η καθαρότητα αντιπροσωπεύει την αταραξία της ψυχής, 
ως αποτέλεσµα µιας συνολικής και πλήρους θεραπείας (ΗαιΙ 1963, σσ. 57-58). Μέσω της 
κάθαρσης η ψυχή εξασφαλίζει την επικοινωνία της και την οµοίωσή της µε το θείο (Πλάτων, 
Φαίδων, 836 2-3). Η διαδικασία της κάθαρσης στον Πλάτωνα είναι σταδιακή απελευθέρωση 
της ψυχής απὀ το σώμα και τα δεσµά του, την μεταβλητότητα και την φθορά (ΤαγΙοι 2000, 
229-230). Η πρὠτη κάθαρση για τον φιλόσοφο είναι η διάκριση του Καλού απὀ το κακό 
(Πλάτων, Σοφιστής, 2264 9-10), ενώ η ἴδια η Φιλοσοφία είναι µια καθαρτική διαδικασία, που 
ανασύρει την ψυχή απὀ την απάθεια και την οκνηρία και αίρει την ἀγνοιά της (Ταγίοι 2000, 
221-222). Όσον αφορά στον αναγκαίο καθαρµό του σώματος, ο Πλάτων στον Τίµαιο θεωρεί 
ότι επιτυγχάνεται µόνο µέσω της γυμναστικής και όχι των Φαρμάκων (Πλάτων, Τίµαιος, 890 1- 
3). 


Ο Αριστοτέλης αντιμετωπίζει την κάθαρση ὡς μεταμόρφωση των παθών και αποχή από τις 
ακρότητες. Όσον αφορά στην τραγωδία «δια του ελέου και του φόβου» οδηγείται ο θεατής 
στην αποκάθαρση, όπως αναφέρεται στην Ποιητική, αναδεικνύοντας τον παιδευτικό 
χαρακτήρα του εξαγνισμού, που αποκαθιστά και αναζωογονεί το πνεύμα. Είναι απαραίτητο ο 
θεατής να «καθαίρεται» απὀ το άγχος και τις έντονες ψυχολογικές μεταπτώσεις που τον 
κατακλύζουν, παρακολουθώντας την εξέλιξη του δράματος ((απιρΏε!Ι| 2001, 226). 


Οι Στωικοί θεωρούν πως τα πάθη εμποδίζουν τον ιδεώδη βίο και την απαραίτητη αταραξία για 
την εναρμόνιση της ψυχής µε τις εσωτερικές δυνάµεις της. Η θεραπεία ως εκρίζωση των 
παθών είναι το αποτέλεσµα της κάθαρσης, ώστε να διασφαλιστεί η απόλυτη καθαρότητα της 
Ψυχής (Βουδούρης, 1996, σ. 38). Όσον αφορά στους Νεοπλατωνικούς, ιδιαίτερα στον Πλωτίνο, 
η κάθαρση σε ένα πρὠτο επίπεδο επιτυγχάνεται µέσω της λήθης των γήινων εμπειριών και 
των σωματικών παθών καιτην ανάδυσή της ψυχής απὀ τα άτοπα είδωλα (Πλωτίνος, Εννεάδες, 

ΙΙ, 6,5, 22-25). Με την κεντρική ουσία της άποψης του Πλωτίνου συμφωνεί ο Πορφύριος, ο 
οποίος, όμως, διαφοροποιείται ὡς προς τον τόπο επίτευξης της κάθαρσης. Η κάθαρση των 
σωματικών παθών για τον Πορφύριο δεν επιτελείται µε ιερουργίες και λιτανείες, αλλά µε 
θυσίες, καθαρτικές τελετές, την εμπειρία των οποίων κατέχει τόσο ο Φιλόσοφος, όσο και ο 
ιερέας (Πορφύριος, Περί αποχής Β΄ 44,4). 


Για τον Ιάμβλιχο η κάθαρση ισοδυναμεί µε Φιλοσοφικό θάνατο, κατά τον οποίο η ψυχή 
χωρίζεται απὀ το σώμα (Ιάμβλιχος, Προτρεπτικός, 65, 13-14). Συνεπώς, η κἀθαρσή του είναι 
κυρίαρχα διανοητική, αν και δεν παραλείπει να αναφερθεί και στην θεολογική κάθαρση, µέσω 
της οποίας επιτυγχάνεται η οντολογική εξύψωση της ψυχής (Ιάμβλιχος, Περί της κοινής 
μαθηματικής επιστήμης). Ο Φιλόσοφος θεωρεί επίσης πως η κάθαρση έρχεται µέσω του 
παιδευτικούὐ χαρακτήρα της μουσικής, που συμβάλλει στην Ψυχική υγεία και γαλήνη 
(Ιάμβλιχος, Περίτου Πυδαγορείου Βίου, 70, 12-14). Την ίδια κάθαρση επιφέρει και η θεουργία, 
η οποία έχει ὡς στόχο τη διανοητική ζωή (5ηιίϊῃ 1974, 97). Την παράδοση της κάθαρσης στην 
ελληνική Φιλοσοφία συμπληρώνει ο Πρόκλος, ο οποίος δίνει έναν θεολογικό προσανατολισμό 
στο γενικότερο έργο του. Η κάθαρση οδηγεί την ψυχή σε µια περιοχή που αποτελεί πηγή και 
έσχατο τέλος ταυτόχρονα της οντολογικής εξέλιξης. Η κάθαρση έτσι είναι αναπόσπαστο τµήµα 
της υπερβατικής ενολογίας που προτείνει ο Φιλόσοφος και υπερβαίνει την παραδοσιακή 
μεταφυσική ενολογία (11ογα 1983, 37-38). 


Η κάθαρση παράγοντας εισαγωγής και επίτευξης στα μυστήρια 


Η άποψη της Φιλοσοφίας για την κάθαρση δεν είµαι άµοιρη της λατρευτικής πρακτικής των 
αρχαίων μυστηρίων. Η ένωση µε τη Μονάδα είναι και ο τελικός στόχος της µυητικής 
διαδικασίας ήδη κατά τη µακρινή αρχαιότητα, είτε στην ηπειρωτική και νησιωτική ή τη 
Μεγάλη Ελλάδα, απὀ τους προϊστορικούς έως τους νεότερους χρόνους. Η συµµετοχή στα 
μυστήρια ωθεί σταδιακά τον μυηµένο σε υψηλότερα επίπεδα της ύπαρξης, έως την τελική 
απορρόφησή του απὀ τη Μονάδα. Όλα τα μυστήρια είναι μυητικές διαδικασίες, είτε αφορούν 
σε συστήµατα εσωτερικής ανάπτυξης, είτε σε τελετουργίες ενηλικίωσης, ενσωμάτωσης ἡ 
μετάβασης και διαθέτουν ένα σύστηµα Φυσικού εξαγνισμού στηριγµένο στην διατροφή, αλλά 
και συνειδησιακού καθαρμού και πόλωσης της συνείδησης στις αφηρημένες περιοχές της 
Ύπαρξης. Ο Νεοπλατωνικός Ιάμβλιχος θεωρούσε πως ο σκοπός των μυστηρίων είναι η 
κάθαρση και η επακόλουθη άµεση επαφή µετους θεούς (Ιάμβλιχος, Περί Μυστηρίων, 6.5--7). 


Αυτή η πόλωση µέσωτης συµµετοχής στα μυστήρια, ή µέσωτης µύησης, δεν είναι αόριστη και 
νεφελώδης διαδικασία. Προὐποθέτει καθαρισμό των Φορέων της εκδηλωµένης οντότητας 
µέσα στην ύλη και προετοιμασία της συνείδησης για την εκδήλωση µιας πνευματικής 
αποκάλυψης, που αναμένεται να οδηγήσει τον μυημένο σε υψηλότερη θεώρηση της ζωής και 
της ἴδιας της εξέλιξης, έως την τελική ένωση. Η νεοπλατωνική άποψη για τη µυητική 
διαδικασία που οδηγεί στην ένωση, θεμελιώνεται στις αρχαίες ελληνικές µυστηριακές 
θρησκείες (Αηρις 1975, 52, κ.ά.) και έχει πολλά παράλληλα στις ανατολικές Φιλοσοφίες 
(Ραµίος Μαι 2001, 237, κ.ά). 


Ο εξαγνισµός είναι ένας τρόπος µε τον οποίο µπορεί να γίνει προφανής η μεταφυσική 
λειτουργία της ψυχής. Παρά το γεγονός ότι ο εξαγνισµός µπορεί να λειτουργήσει διαχωριστικά 
ανάμεσα στο εμείς και οι άλλοι, ανάµεσα στο πάνω και το κάτω, ανάµεσα στο καλό και το 
κακό, ὡς τελικό στόχο έχει την σύνδεση της εξυψωµένης συνείδησης µε την ενοποιημένη, 
συλλογική εικόνα του κόσμου. Σε Φυσικό επίπεδο προφανέστερη χρήση του εξαγνισμού στην 


αρχαία Ελλάδα --και όχι µόνο- είναι ο διαχωρισμός του ιερού μυστηριακού χώρου απὀ τον 
βέβηλο. 


«Εμείς οι ίδιοι Ψέτουμε όρια στα ιερά και τα τεμένη των ὑεών, ώστε κανείς να µη διασχίσει 
αυτά τα όρια, αν δεν είναι καδαρός και όταν µπαίνουµε εξαγνιζόµαστε, οτιδήποτε µιαρό να 
ξεπλύνουμε από πάνω µας» (Ιπποκράτης. Περί ιερής νούσου, 148.55 [Γ. .., 1.466). 


Υπάρχουν άφθονες Φιλολογικές και αρχαιολογικές μαρτυρίες, απὀ την εγχάρακτη κεραμεική 
και τις ανασκαφές για κρήνες εξαγνιστικές στην είσοδο ιερών και μυστηριακών τόπων για τον 
εξαγνισµό των εισερχοµένων (Ρα(ΚκεΓ 1996, 19). 


Τα μυστήρια έχουν ως στόχο να δώσουν στον μµυημµένο µια άµεση επαφή και βίωση της 
γνώσης που αποκτούσε ο μυημένος στις Φιλοσοφικές ακαδηµίες της εποχής του. Η εισαγωγή 
στα μυστήρια ήταν βαθμιαία και το ενδιαφέρον στην προκειμένη περίπτωση ήταν ότι ο 
πρώτος βαθμός σχετιζόταν µε την κάθαρση. Οι μυημµένοι σε αυτόν τον βαθµό, εκκινώντας από 
τα πρότυπα μυστήρια της Ελευσίνας, ονομάζονταν καθαροί, δηλαδή εξαγνισμένοι. 
Στα Βακχικά μυστήρια βρισκόταν στο επίκεντρο η λατρεία του Διονύσου, ὡς εναρκτήριο 
σηµείο όλων των θεωρήσεων για τον κόσµο καιτην ανθρώπινη Φύση. Οι Ορφικοί πίστευαν ότι 
οι ανθρώπινες ψυχές ήταν περιορισμένες στο σώμα ως να ήταν Φυλακισμένες κατάσταση που 
ὀριζαν ως γένεση εν αναμονή του ελευθερωτή Διονύσου. Οι οδύνες της ψυχής, οι φάσεις 
µέσω των οποίων περνούσαν σε ανώτερη µορφή της ύπαρξης, η κάθαρση και η φΦώὠτισή τους 
είναι το επαναλαμβανόμενο θέµα των ορφικών κειµένων (ΤαγΙοι 1891, 23). 


Στα Μυστήρια των Μεγάλων Θεών στην Σαμοθράκη η τελετουργία Φέρεται πως γινόταν βράδυ 
και το ιερό φωτιζόταν µε πυρσούς. Πριν την εισαγωγή του στα μυστήρια ο υποψήφιος έπρεπε 
να πάρει µέρος σε τελετή κάθαρσης, να εξομολογηθεί το βαρύτερο απὀ τα αμαρτήµατά του 
στον ειδικό ιερέα «Κόη, τον φονέα καθαίροντα» (Εςιίεηπθ δι Βεποῖϊ Ηαςε 1841, 1705) που 
άκουγε τον εξομολογούμενο και είχε το αξίωμα να εξαγνίζει ακόµα και τον Φονιά που 
µετάνιωνε για την πράξη του. Έτσι τού επιτρεπόταν να παρακολουθήσει την μυθολογική 
αφήγηση του ιερού λόγου και να φορέσει εντέλει την πορφυρή Φαρδιά ζώνη στην µέση του, 
ὡς μάρτυρας της αποκάλυψης των ιερών συμβόλων. 


Στο δελφικό πλαίσιο ο εξαγνισµός ήταν αναγκαίος ακόµα και για την πυθώνισσα ιέρεια. Πριν η 
Πυθία ερωτηθεί, έπρεπε να προετοιμαστεί τελετουργικά. Τα περισσότερα καθαρτικά 
τελετουργικά περιελάμβαναν δάὀνη, το φυτό του Απόλλωνα που συνδεόταν µε την µαντική 
τέχνη. Πίνοντας εξαγνιστικὀ νερό απὀ την πηγή και στεφανωμένη µε στεφάνι δάὀΦνης, η Πυθία 
ετοιμαζόταν για το µαντικό έργο της (5οιμινίποι-Ιηννοοα 1979, 231-251). Άλλωστε ο θεός που 
έγινε γνωστός κυρίως για την καθαρτική του δύναμη πάνω στο µίασµα είναι ο Απόλλων. Η 
δική του κάθαρση κράτησε εννέα χρόνια εξορίας, µετά απὀ τα οποία εξαγνίστηκε απόλυτα. 
Στον δελφικό μµυστηριακό κύκλο διατηρείτο εννεαετής κύκλος μυστηριακού γιορτασμού όχι 
µόνο της κάθαρσης του ίδιου του Απόλλωνα, αλλά και της εντολής προς όλους τους ιερείς στα 
πανελλήνια ιερά του Απόλλωνα να λειτουργούν ως επίσηµα κέντρα κάθαρσης στη περιοχή 
τους, προς τιµήν του Καθαρσίου ή Αποτροπαίου Απόλλωνος. 


Τα τυπικά της κάθαρσης διέφεραν απὀ λατρεία σε λατρεία και απὀ περιοχή σε περιοχή. Τόσο 
τα μεγαλύτερα Ελευσίνια Μυστήρια είχαν ως προὐπόθεση την τελετή καθαρισμού όσο και στα 
μικρότερα Ελευσίνια Μυστήρια, που έπρεπε να παρακολουθήσουν οι αμύητοι πριν απὀ την 
είσοδο στην Ελευσίνα σχεδόν ένα χρόνο αργότερα. Τα µεγάλα μυστήρια επικεντρώνονταν σε 
µεγάλο βαθµό στην κάθαρση του µυηµένου. Σε αυτή τη µορφή εξαγνισμού χρησιμοποιείτο το 
τελετουργικὀ του χορού, της µουσικής, της φωτιάς και το λουτρό στην θάλασσα, σε 
συνδυασμό µε την ιεροτελεστία του Φαρμακού (το τελετουργικό θυσίας του αποδιοπομµπαίου 

τράγου, αλλά µε τη µορφή ενός νεαρού χοίρου), σε ατομικό επίπεδο αλλά και στο επίπεδο της 
πόλης, στην Δήμητρα που αντιπροσώπευε τον θάνατο του δόκιµου και την καθαρή κατάσταση 
του µυηµένου. Η µουσική, ο χορός, το θαλασσινό νερό, οι δάδες και οι θυσίες είναι όλα 
στοιχεία της κάθαρσης και µέσω αυτών των τελετών εξαγνίζονταν οι µυημένοι για να 
εισέλθουν στον Κάτω Κόσμο, να σταθούν µπροστά στην θεά και να ακούσουν αυτό που είναι 
απαγορευμένο να προφερθείἰ. 


Είναι ενδιαφέρον εδώ ότι τα κατώτερα μυστήρια ιδρύθηκαν ως χάρη της Δήμητρας προς τον 
ηµίθεο Ηρακλή. Για να εισέλθει στον Άδη και να συλλάβει τον Κέρβερο, έπρεπε να μυηθεί στα 
Ελευσίνια. Ωστόσο, υπήρχε περιορισμός στα Ελευσίνια για αυτούς που είχαν αφαιρέσει 
ανθρώπινη ζωή και ἐφεραν το µίασµα του αίματος στα χέρια τους. Έτσι χρειάστηκε ειδική 
τελετουργία εξαγνισμού για τον Ηρακλή στα κατώτερα μυστήρια, ώστε να περάσει στα 
ανώτερα και να κερδίσει την εἰσοδό του στον Κάτω Κόσμο. Η µυθική και συμβολική κάθαρση 
του Ηρακλή απὀ το αίµα όσων φόνευσε μαρτυρείται Και απὀ αρχαιολογικά ευρήματα και 
υποδηλώνει την κάθαρση ως νόμο καθολικό, απὀ τον οποίο δεν µπορεί να ξεφύγει θνητός, 
ηµίθεος ή θεός, ὀπως συνέβη στην περίπτωση του Απόλλωνα. 


Συνοπτικά 


Βλέπουμε, λοιπόν, µε βάση όσα λέχθηκαν ήδη πως τόσο τα μυστήρια όσο και οι μικρότεροι 
ετήσιοι γιορτασμοί και οι φιλόσοφοι δίδασκαν πως η κάθαρση συνδεόταν µε το ταξίδι της 
Ψυχής είτε προς τη Μονάδα ή προς τον Κάτω Κόσμο, όσο και µε λειτουργίες του σώματος, του 
οίκου και της πόλης. Ο Πλάτωνας µίλησε για παρόμοιες ιδέες, όταν παρατήρησε ότι η µεγάλη 
πλειοψηφία των ανθρώπων γύρω του ζούσε απλά µια ουδέτερη ζωή. Οι άνθρωποι δεν ήταν 
ούτε καλοί ούτε κακοί στον χαρακτήρα. Για αυτέςτις επίπεδες ψυχές, ο Πλάτωνας ανέφερε τον 
πλου στην Λίμνη του Αχέροντα στον κάτω κόσµο, όπου θα μπορούσαν να εξαγνιστούν και να 
επιστρέψουν και να γεννηθούν στο πρόσωπο της γης σαν πλάσματα «ζωντανά». 


Συνεπώς σε όλον τον αρχαίο κόσμο σχεδόν η κάθαρση ήταν προαπαιτούµενη ὀχι µόνο να 
προετοιμάσει την ψυχή για τον κάτω κόσµο, αλλά και ὡς προετοιμασία πριν ξαναγεννηθείἰ. 
Αυτές οι βασικές έννοιες διαμόρφωσαν τις πεποιθήσεις σχετικά µε το µίασµα γύρω απὀ τον 
θάνατο και την γέννηση. Η καθαρότητα στον θάνατο και την ζωή είναι κεντρικής σημασίας για 
την πνευματικότητα του αρχαίου κόσμου και συνεπώς η κάθαρση, ως µέσο απόκτησης της 
πολυπόθητης καθαρότητας. 

